**Parisimi isumaqatigiissutip kalaallit inuiaqatigiinnut sunniutissaanik misissueqqissaarneq pillugu tusarniaanermut akissuteqaat**

Nunalerinermut, Imminut pilersornermut, Nukissiutinut Avatangiisinullu Naalakkersuisoqarfik 06.03.2022 Parisimi isumaqatigiissutip kalaallit inuiaqatigiinnut sunniutissaanik misissueqqissaarneq pillugu atuagassianik nassiussisimavoq.

**Nukissiorfiit tusarniaanermut ataani taakkartukkanik oqaasertaliissuteqarluni akissuteqaateqarpoq:**


* Atuagassiat suliarineqarnerannut Nukissiorfiit peqataatinneqarsimapput, taakkunanilu aamma Kalaallit Nunaanni suliffeqarfiit attuumassuteqartut ilaatigut Nukissiorfiit apersorneqarsimallutik.
* Nukissiorfiit isumaqarpoq Kalaallit Nunaanni CO2-mik aniatitsineq pillugu aallaaviusut naammaginartumik nalunaarusiornermini qulaajarsimallugit, kiisalu aamma isumaginnittoqarfiit ilaanni unammillerutaasinnaasut pillugit isummersuutinik aamma tunniusseqataasimalluni.
* Kalaallit Nunaata Parisimi isumaqatigiissummut ilanngunnissaa Nukissiorfiit tapersersorpaa. Parisimi isumaqatigiissut minguitsuutitsinissamut ataavartumik aallussinissamut kiisalu aamma aaliangersimasunik anguniagassiinermi ingerlatsiinnarnissap qulakkeerneqarnissaanut pisussaaffiliivoq. Taamattaaq ilaatigut Kalaallit Nunaannut soqutigisaanullu aningaasaliinissat ilaannut isumannaassusiinissamut pingaaruteqarpoq.
* Nukissiorfiit Kalaallit Nunaanni inuiaqatigiinni minguitsuutitsinissamut siuttuunissaminut suliffeqarfittut pilersuisussaatitaasutut akisussaaffimmik annertuumik tigumminnippoq. Nukissiorfiit ullumikkut nukissiutinik ataavartunik 74%-nik pilersitsisarpoq, taamaakkaluartoq Kalaallit Nunaata ataatsimut nukissutinik atuinerata annertunerpaartaa suli ikummatissaneersuuvoq.
* Innuttaasut aammalu suliffeqarfiit dieselimut, benzinamut kiisalu aamma ikummatissanut allanut akitsuusersuilertoqarpat Nukissiorfiit minguitsitsinerulernissamut anguniagaanut atatillugu suliniutit aallunneqartut nukissiutinut ataavartunut aaqqiissutissiinissamut ikorfartuinerulernissaat pissaaq.

**Nukissiorfiit tusarniaanermut ataani erseqqittunik oqaasertaliissuteqarluni akissuteqaateqarpoq:**

Parisimi isumaqatigiissutip kalaallit inuiaqatigiinnut sunniutissaanik misissueqqissaarneq pillugu Tunuliaqutassatut Nalunaarusiami: Qupp. 38 Sunniutaasinnaasut allat ataanni

* *Innaallagissap ungasianiillu kiassarnermut tunisassiat nukissiutinik ataavartunik imaluunniit eqqakkanik ikuallaavinniit kissamik taarserneqarnissaat.*

Allanngortinneqassaaq uunga:



page2image37036864page2image37037056page2image37037248

* ***Ikummatissat*** *Innaallagissap ungasianiillu kiassarnermut tunisassiat nukissiutinik ataavartunik imaluunniit eqqakkanik ikuallaavinniit kissamik taarserneqarnissaat.*

**Qupp. 45 titarnertaap kingulliup tullia:**

*Seqernup qinngornerinik innaallagialiamut aningaasartuutit 0,8 – 1,2 kr./kWh-inut missiliorneqarput, taakkununngalu atortunut aningaasartuutit14 ilaanngillat.*

**Oqaaseqaat:**

Aningaasartuutit sanillersuunneqarsinnaassappata seqernup qinngornerinik innaallagialiamut atortunut aningaasartuutit aamma ilanngunneqassapput, matumani atortunut aningaasartuutit dieselimik sarfaliuut atorlugu tunisassiarinerani akianut ilaareermata.

